E-tol sál voortgaan, beslis hof | Nuus24
E-tol sál voortgaan, beslis hof
Kaapstad – Pretoria se hooggeregshof het Donderdag beslis dat die omstrede e-tolstelsel wel sal voortgaan.Die Bondgenootskap Teen Stedelike Tol (Outa) het onlangs die hof gevra om 'n besluit van die Suid-Afrikaanse Nasionale Padagentskap (Sanral) om sekere snelweë in Gauteng as tolpaaie te verklaar, te hersien en ongeldig te verklaar. Die hof het Donderdag dié aansoek van die hand gewys.Outa het Sanral daarvan beskuldig dat hy die publiek opsetlik in die duister hou, en oneerlik is oor die implementering van die e-tolstelsel in die provinsie.Sapa berig die konstitusionele hof het vroeër vanjaar 'n tussentydse hofbevel ter syde gestel wat die implementering van die e-tolprojek tydelik uitgestel het.Die voorsitter van Outa, Wayne Duvenage, het vroeër gesê hy glo dat hulle 'n sterk saak gehad het.Volg Nuus24 op Twitter Lees meer oor: e-tolstelsel | outa | sanral VOLGENDE OP NUUS24X